**Zápisnica**

**z 9. zasadnutia Obecného zastupiteľstva v Turčeku,**

**ktoré sa konalo dňa 29.06.2011 o 17.00 hod**

**v zasadačke Obecného úradu v Turčeku**

**Starostka obce**

Oľga Wagnerová

**Prítomní poslanci Obecného zastupiteľstva**

Oľga Dobšovičová, Ján Dvorský, Eleonóra Filipčanová, Bc. Valéria Gajdošová, Margita Stračinová, Ján Rusnák, Miroslav Bugár

**Hlavná kontrolórka**

Bc. Lucia Schumichrastová

**Starostka, Oľga Wagnerová -** Privítala všetkých prítomných a skontrolovala účasť poslancov.

Zapisovateľka – M. Stračinová

Overovatelia zápisnice – E. Filipčanová, J.Dvorský

Návrhová komisia – Bc. V. Gajdošová, O. Dobšovičová

**Návrh programu:**

1. **Otvorenie.**
2. **Kontrola účasti poslancov a určenie**
3. **Kontrola uznesení**
4. **Záverečný účet obce**
5. **Správa nezávislého audítora**
6. **Návrh programového rozpočtu obce na roky 2011 - 2013**
7. **Plán práce hlavného kontrolóra obce na 2. polrok 2011**
8. **Zákon č. 253/1994 o plate starostu obce**
9. **Rôzne**
10. **Diskusia**
11. **Návrh na uznesenia**
12. **Záver**

Hlasovanie za navrhnutý program:

Prítomní: 7 Za: 7 Proti: 0 Zdržal sa: 0

**K bodu 3: Kontrola uznesení**

**Hlavná kontrolórka – Lucia Schumichrastová**

zo 7. zasadnutia, zo dňa 04.04.2011

Uznesenie č. 30/2011

OZ v Turčeku

1. žiada starostku obce Oľgu Wagnerovú, aby pre komisiu výstavby a územného plánovania pripravila pre všetky miestne komunikácie, ktoré žiadajú občania vybudovať, bol stanovený termín do 30.04.2011.
2. žiada starostku obce Oľgu Wagnerovú, zabezpečiť projektovú dokumentáciu s nákladovou časťou na výstavbu chodníka v časti Dolný Turček u pána Ing. Ivana.

Plnenie: a) Listy vlastníctva boli u pani Vernerovej,

b) projektová dokumentácia bola objednaná a vypracovaná ešte nie je, ale p. starostka sa už s p. Ing. bavila o tom.

Uznesenie č.31/2011

OZ v Turčeku

1. berie na vedomie žiadosť Miroslava Schnierera o odkúpení pozemku časti parcely č. 1514/1e a 52/1c
2. konečné rozhodnutie k odpredaju pozemku príjme OZ na najbližšom zasadnutí v júni 2011, takže to sa bude dnes prejednávať.

Uznesenie z mimoriadneho zasadnutia zo dňa 28.04.2011 bolo prijaté uznesenie č.36/2011

Obecné zastupiteľstvo v Turčeku

a) schvaľuje príspevok na digitalizáciu KTV v Turčeku v sume 3124 eur. Jedná sa o príjem DVB – S, kde bude použitý jeden kus AV 3 – modulátor.

b) žiada prevádzkovateľa KTV v Turčeku, firmu Progres.ts, s.r.o. Bratislava o inštaláciu vybratého modulátora.

Termín do 1.5.2011

Plnenie: Termín bol dodržaný, modulátor inštalovaný a faktúra bola vyplatená 27.05.2011

**K bodu 4: Záverečný účet obce**

Ján Rusnák **–** bývalý hlavný kontrolór sa vyjadril k záverečnému účtu, ktorý bol vypracovaný v apríli 2011. Bol vypracovaný veľmi podrobne, bol k nahliadnutiu na informačnej tabuli OcÚ a doporučuje ho OZ prijať bez výhrad.

**K bodu 5: Správa nezávislej audítorky**

Správu nezávislej audítorky Ing. Cibulovej prečítala poslankyňa Valéria Gajdošová.

Návrh na uznesenie:

*Uznesenie č. 37/2011*

*Obecné zastupiteľstvo v Turčeku*

*schvaľuje záverečný účet obce bez výhrad.*

*Hlasovanie:*

*Za: 6 Proti: 0 Zdržali sa: 0 Prítomní: 6*

*Uznesenie č. 38/2011*

*Obecné zastupiteľstvo v Turčeku*

*berie na vedomie správu nezávislého audítora.*

*Hlasovanie:*

*Za: 6 Proti: 0 Zdržali sa: 0 Prítomní: 6*

**K bodu 6: Návrh rozpočtu obce na roky 2011-2013**

starostka Oľga Wagnerová **–** Informovala, žerozpočet bol k nahliadnutiu na obecnej tabuli, bol obsahovo veľmi obšírny, obyvatelia sa boli aj niekoľkokrát informovať, keď niečomu nerozumeli.

Starostka prečítala rekapituláciu návrhu programového rozpočtu na roky 2011-2013.

Stanovisko hlavného kontrolóra.

Lucia Schumichrastová**- S**tanovisko k rozpočtu na roky 2011-2013 je k nahliadnutiu na internete.

Záver: Návrh rozpočtu na roky 2011-2013 je v súlade s vyššie uvedenými predpismi. Informačná povinnosť zo strany obce Turček bola dodržaná. Na základe uvedených skutočností odporúčam OZ v Turčeku predložený návrh rozpočtu obce na roky 2011-2013 schváliť.

poslankyňa Oľga Dobšovičová **–** programový rozpočet je zložený z jednotlivých programov, v ktorých sú naplánované fin. položky viacročného rozpočtu a to podľa programov takto:

Príjmy

1. Daňové príjmy
2. Nedaňové príjmy
3. Transfery

Kapitálové príjmy:

1.Prijaté úvery, pôžičky a návratné finančné výpomoci

2. Príjmy z transakcií s finančnými aktívami a pasívami

Výdavky:

1. Plánovanie, manažment a kontrola
2. Propagácia a marketing
3. občanom
4. Bezpečnosť
5. Odpadové hospodárstvo
6. Vzdelávanie
7. Kultúra
8. Sociálne služby

Návrh tohto viacročného rozpočtu a návrh tohto programového rozpočtu bol podrobne vyvesený na tabuli ako už povedala p. starostka, 15 dní k nahliadnutiu občanom.

*Uznesenie č. 39/2011*

*Obecné zastupiteľstvo v Turčeku*

*schvaľuje viacročný rozpočet na roky 2011 – 2013*

*Hlasovanie:*

*Za: 6 Proti: 0 Zdržali sa: 0 Prítomní: 6*

*Uznesenie č. 40/2011*

*Obecné zastupiteľstvo v Turčeku*

*schvaľuje návrh programového rozpočtu na roky 2011 – 2013.*

*Hlasovanie:*

*Za: 6 Proti: 0 Zdržali sa: 0 Prítomní: 6*

**K bodu 7: Plán práce hlavného kontrolóra obce na 2. polrok 2011**

Hlavná kontrolórka

Lucia Schumichrastová - prečítala návrh plánu práce kontrolnej činnosti na 2. polrok 2011, ktorý je k nahliadnutiu aj na internet. stránke obce Turček

*Uznesenie č. 41/2011*

*Obecné zastupiteľstvo v Turčeku*

*schvaľuje návrh plánu kontrolnej činnosti hlavného kontrolóra na 2. polrok roku 2011.*

*Hlasovanie:*

*Za: 6 Proti: 0 Zdržali sa: 0 Prítomní: 6*

**K bodu 8: Plat starostky obce**

poslankyňa Oľga Dobšovičová – Od 01.06.2011sa znížil koeficient výpočtu platov primátorov a starostov o 10% podľa zákona 253/1994. Obecné zastupiteľstvo navrhuje, aby plat starostky ostal tak, ako sa schválil dňa 02.02.2011 na verejnom OZ a to 1363 €, t.j. podľa zákona 1268 € +7,40% odmeny do konca roka = 1363 €.

**Uznesenie č. 42/2011**

Obec Turček

|  |  |
| --- | --- |
|  |  |
| Pre riadne zasadnutie |  |
| Obecného zastupiteľstva |  |
|  |  |
| v Turčeku dňa 29.06.2011 |  |
|  |  |
|  | K bodu rokovania číslo: 8 |
|  |  |
|  |  |
| **Názov materiálu:** |  |
|  |  |
| **Návrh na plat starostu Obce Turček** | |
|  |  |
| **Predkladá:** | **Návrh na uznesenie:**  Obecné zastupiteľstvo  **1. schvaľuje**  Plat starostu Oľgy Wagnerovej  (meno a priezv.)  Obce Turček  s účinnosťou od 1.6.2011  a) podľa § 3 ods. 1 zák. č. 253/1994 Z. z.  Oľga Dobšovičová  b) podľa § 4 ods. 2 zák. č. 253/1994 Z. z.  zvýšený o 7,40% |
| Oľga Dobšovičová  / predseda finančnej komisie/ |
|  |
|  |
| **Vypracoval:**  **Materiál obsahuje:**  Dôvodovú správu |
|
|
|  |
|  |
|  |
|  |
|  |

**Dôvodová správa**

**k návrhu platu starostu  Obce Turček**

S účinnosťou od 1.6.2011 platí novela zákona č. 253/1994 Zb. o právnom postavení a platových pomeroch starostov obcí a primátorov miest v znení neskorších predpisov, ktorá bola prijatá zákonom č. 154/2011 Z. z. V zmysle prechodných ustanovení uvedenej novely starosta zvolá zasadnutia OZ tak, aby sa uskutočnilo do 30. júna 2011 a rozhodlo o plate starostu v súlade s platnou novelou zákona.

1. V zmysle ust. § 8a zákona č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov a s poukazom na ust. § 11 ods. 4 písm. i) zákona č. 369/1990 Zb. o obecnom zriadení v znení neskorších predpisov obecné zastupiteľstvo určuje plat starostu, a to podľa ust. § 3 ods. 1:

**priemerná mzda x násobok (podľa počtu obyv .) = plat zaokrúhlený na celé euro hore**

769 x *prísl. násobok* 1,65 = plat 1268,85 €

2. Obecné zastupiteľstvo podľa ods. 2 § 4 zákona č. 253/1994 Z. z. o  právnom postavení a platových pomeroch starostov obcí a primátorov miest v znení neskorších predpisov môže plat (určený podľa § 3 ods. 1) zvýšiť až o 70 %.

Návrh na zvýšenie: o 7,40 % v sume 93,8949 €

**Plat podľa § 3 ods. 1 a podľa § 4 ods. 2 zák. č. 253/1994 Z. z. spolu 1363 €**

Hlasovanie:

Za: 6 Proti: 0 Zdržali sa: 0 Prítomní: 6

**K bodu 9: Rôzne**

**A)Výška stravného lístka v ŠJ.** Vzhľadom na to, že sa upravujú stravné jednotky nie len v ŠJ, ale aj v iných vývarovniach, tak pre MŠ, ktorá spadá do pôsobnosti našej obce je návrh na úpravu za jedlo 0,30 desiata

0,66 obed

0,23 olovrant

1,19 € deti

Platiteľ bude zákonný zástupca dieťaťa, ktoré navštevuje MŠ.

Hodnota stravného lístka pre dospelých. Úhrada na nákup potravín za obed v eurách zamestnanec školy a školského zariadenia a iná fyzická osoba v rovnakej výške 1,19 €, úhrada režijných nákladov za obed v eurách 1,03 €, spolu 2,22 €. Čo sa týka úhrady jedla na deti navštevujúce MŠ, ktorých rodina je v hmotnej núdzi, za desiatu neplatia nič, za obed nič a za olovrant 0,19 centov. Táto časť je riešená v zákone 544/2010 §4 o hmotnej núdzi.

*Uznesenie č. 43/2011*

*Obecné zastupiteľstvo v Turčeku*

*schvaľuje finančný limit stravného lístka pre deti v MŠ vo výške 1,19 € /desiata – 0,30 €, obed – 0,66 €, olovrant – 0,23€ /,*

*pre dospelých vo výške 2,22 € /nákup potravín 1,19 € + réžia 1,03 €/*

*Hlasovanie:*

*Za: 6 Proti: 0 Zdržali sa: 0 Prítomní: 6*

**B)Žiadosť p. Schnierera o odkúpenie pozemku pred školou**. Komisie sa zaoberali touto žiadosťou a schválili odpredaj pozemku s tým, že žiadateľ si dá vyhotoviť geometrický plán a všetky poplatky s tým súvisiace. Cena bude v zmysle znaleckého posudku.

*Uznesenie č. 44/2011*

*Obecné zastupiteľstvo v Turčeku*

*schvaľuje odpredaj pozemku 1514/1E, 52/1c LV 323 v KÚ Horný Turček s tým, že žiadateľ si dá vyhotoviť geometrický plán, znalecký posudok. Cenu za pozemok zaplatí v zmysle znaleckého posudku.*

*Hlasovanie:*

*Za: 6 Proti: 0 Zdržali sa: 0 Prítomní: 6*

Starostka Oľga Wagnerová, doplnila, že čo sa týka toho, čo tam bude stáť, bude predmetom rokovania, musí si dať žiadosť a predložiť projekt, čo tam bude a to bude obecné zastupiteľstvo osobitne pripomienkovať a schvaľovať. Toto ide len o odpredaj, aby nedošlo k nejakému nedorozumeniu.

**C)Žiadosť p. Miroslava Bugára o schválenie prevádzky stolárstva a spracovania** **dreva.** Názov prevádzky Miroslav Bugár MB píla, adresa prevádzky: Turček 229, predmet podnikania – stolárstvo a spracovanie dreva. Živnosť vykonáva na základe udeleného živnostenského oprávnenia. Činnosť vykonávam na parcelách 36, 37, 38, ktorých som vlastníkom. Parcelu č. 35 užívam na základe nájomnej zmluvy medzi Lesmi SR B. Bystrica zo dňa 31.01.2011, ktorá je uzavretá na dobu neurčitú.

Starostka dodala, že v tej žiadosti je obsiahnuté všetko, čo sa vyžaduje zo strany obce, aby sme mohli udeliť súhlas.

*Uznesenie č. 45/2011*

*Obecné zastupiteľstvo v Turčeku*

*schvaľuje prevádzku stolárstva a spracovania dreva pre Miroslava Bugára, Turček 229.*

*Hlasovanie:*

*Za: 5 Proti: 0 Zdržali sa: 1 Prítomní: 6*

**D)List od p. Ing. Chovanovej, riaditeľky Štatistického úradu SR v Žiline.**

Starostka, Oľga Wagnerová prečítala ďakovný list od p. riaditeľky Chovanovej, v ktorom ďakovala tým, ktorí sa podieľali na sčítaní ľudu, domov a bytov. Vyzdvihla zodpovedný prístup a profesionalitu, ktorú preukázali počas tejto dôležitej a rozsiahlej akcii a poďakoval im za vykonanú prácu. K tomuto poďakovaniu sa pripojila aj p. starostka a poďakovala sčítacím komisárkam Valike Gajdošovej, Norike Filipčanovej a Margite Stračinovej, ktoré si túto neskutočnú prácu zobrali na plecia a napriek mnohýmproblémom to zvládli bravúrne.

*Uznesenie č. 46/2011*

*Obecné zastupiteľstvo v Turčeku*

*berie na vedomie poďakovanie Štatistického úradu v Žiline sčítacím komisárom za ich činnosť pri sčítaní obyvateľov, domov a bytov 2011.*

*Hlasovanie:*

*Za: 6 Proti: 0 Zdržali sa: 0 Prítomní: 6*

**E)Správa o výsledku kontrolnej činnosti**

Hlavná kontrolórka – Lucia Schumichrastová podala správu o výsledkoch kontrolnej činnosti.

1.Kontrola inventarizácie majetku obce Turček, vykonanej k 31.12.2010.

Inventarizácia majetku prebehla v súlade zo zákonom, ale chýbajú podpisy členov inventarizačných komisií a nezasadala škodová komisia. Treba to doplniť.

2.Kontrola plnenia uznesení OZ v Turčeku za 1. polrok 2011. /uznesenia čítané v 2.bode programu sa už nečítali/

Nesplnené:

Uznesenie č.10/2011

OZ v Turčeku berie na vedomie žiadosť p. Blaženiaka o prenájme bytu v budove bývalej ZŠ v Turčeku a priľahlých priestorov a schvaľuje prenájom bytu v budove bývalej ZŠ a priľahlých pozemkov pre p. Blaženiaka s tým, že starostka Oľga Wagnerová dohodne s menovaným podmienky na parkovanie mechanizmov na priľahlých pozemkoch pri budove bývalej ZŠ v Turčeku.

Starostka **–**vysvetlila, ževystali problémy, musela sa prerábať elektrika, ktorá sa skončila až teraz a tak k 1.7.2011 sa odovzdáva. To bola rekonštrukcia elektr. vedenia v obidvoch bytoch a keďže to bolo spojené s budovou školy, kde sú prenajaté priestory pre iného žiadateľa p. Schnierera, nebolo možné pristúpiť ani k tejto zmluve. Čo sa týka parkovania v tých priestoroch, oni sú určené, ale p. Blaženiak tam zatiaľ neparkuje s ničím. Keď to všetko bude tak ako to bezpečnosť vyžaduje, až potom môžeme pristúpiť k podpísaniu nájomnej zmluvy.

3.Kontrola vyberania miestnych daní a poplatkov.

Vo VZN je spomenutá daň za ubytovanie /nariadenie č.2/2009 o ostatných miestnych daniach na území obce Turček vo výške 0,10 € na osobu, na deň/. Je to fakultatívna daň, obec nie je povinná túto daň zaviesť, ale bola zavedená a nevyberá sa. Buď to vypustiť z VZN, alebo to vyberať.

starostka**-** Je to daň za lôžko. My máme penzión, kde máme lôžka a sami sebe nebudeme účtovať. Napr. J.Teltsch, alebo Natur, tak ich povinnosť je zo zákona priznať koľko lôžok prevádzkujú a od toho sa odvíja poplatok. Ak nechcú zaplatiť paušálne, ale iba za tie odspaté, kto tam príde, tak mali by dať k nahliadnutiu knihu o ubytovaní.

hlavná kontrolórka **–** Treba poslať list a informovať ich o tejto dani.

starostka – My sme pred troma rokmi, ak si spomínate posielali všetkým chalupárom, aj ubytovateľom, že koľko lôžok poskytujú na ubytovanie. So všetkých chalupárov nikto nepriznal nič a pritom vieme, že to naozaj prenajímajú a aj ktorí. Túto daň môžeme vyberať len z Dolného Turčeka a z Naturu, pretože TJ Tatran Turček má hygienou zrušené ubytovanie.

Poslanci prehodnotia toto VZN.

4.Návrh na prijatie nového VZN, čo sa týka rokovacieho poriadku

Zmenil sa zákon, tak to treba upraviť, aby to bolo v súlade so zákonom.

5.Vyberanie daní a poplatkov

Treba apelovať na občanov, aby dodržiavali lehoty splatností. Boli vo VZN prijaté aj doby splatností, aby potom nemuseli platiť penále.

*Uznesenie č. 47/2011*

*Obecné zastupiteľstvo v Turčeku*

*berie na vedomie správu hlavnej kontrolórky za 1. polrok 2011.*

*Hlasovanie:*

*Za: 6 Proti: 0 Zdržali sa: 0 Prítomní: 6*

**F)Žiadosti o zníženie poplatku za komunálny odpad** budú akceptované do 30.06.2011. Zákon o vyberaní daní a poplatkov za komunálny odpad hovorí, že najneskôr do 30.06. musia byť zaplatené.

Daň z nehnuteľností do 17 eur treba do 31.03.a kto má vyššiu daň, tak do 31.05. musí zaplatiť.

*Uznesenie č. 48/2011*

*Obecné zastupiteľstvo v Turčeku*

*schvaľuje žiadosti o zníženie platby za komunálny odpad občanov zdražujúcich sa väčšiu časť roka mimo obce a chalupárom podaných na OcÚ do 30.06.2011.*

*Hlasovanie:*

*Za: 6 Proti: 0 Zdržali sa: 0 Prítomní: 6*

**K bodu 10: Diskusia**

**p. Lachová – Zatekanie dažďovej vody na pozemok.**

Starostka zabezpečila prečistenie kanála.

p. Lachová sa obáva, že to nebude stačiť. Bude si všetko zapisovať a bude si žiadať aj písomnú odpoveď, lebo celý rok ju topilo a musela stále odčerpávať vodu, ale teraz už nebude, nech sa robí, čo chce.

Starostka navrhla počkať na dažde a ak opäť bude.p. Lachovú vytápať, zaviazala sa, že urobí opatrenia a urobí sa pretlak, aj keď stojí 700 eur, no musí dať súhlas úpravňa vody. Pani Lachová ďalej poukazovala na to, že sa zdvihla cesta asfaltovaním a tým vznikol tento problém. Starostka navrhla urobiť tam násyp popri múriku zároveň s cestou a vysiať tam trávu. Ďalej navrhla, aby tam išla stavebná a finančná komisia a aby navrhli, čo tam treba urobiť.

**Uznesenie č. 49/2011**

Obecné zastupiteľstvo v Turčeku

*ukladá* poslancom OZ prejednať diskusné príspevky občanov a o ich riešení podať správu na najbližšom zasadnutí OZ.

Hlasovanie:

Za: 6 Proti: 0 Zdržali sa: 0 Prítomní: 6

Ukončenie zasadnutia o 18:34 hod.

**HLASOVÝ ZÁZNAM Z OZ JE ARCHIVOVANÝ NA OcÚ V TURČEKU**

V Turčeku 13. júla 2011

Zaslané na overenie, dňa 18. júla 2011

Overovatelia zápisnice:

....................................................... .............................................................

Ján Dvorský Eleonóra Filipčanová

........................................................ ..........................................................

Zapísala: Margita Starčinová Oľga Wagnerová